b'\n_START_ARTICLE_\nIni I.\n_START_SECTION_\nDokazi\n_START_PARAGRAPH_\nMerhotepre Ini je dokazan na skarabejskem pe\xc4\x8datu  neznanega izvora, ki je zdaj v Petriejevem muzeju, in napisu na pokrovi vr\xc4\x8da. ki je zdaj v muzeju v Los Angelesu (LACMA, M.80.203.225). Priimek Merhotepre je tudi na skarebejskem pe\xc4\x8datu, verjetno iz Fajuma, Karna\xc5\xa1kem seznamu kraljev in steli iz Abidosa (Kairo CG 20044). Priimek bi se lahko nana\xc5\xa1al tudi na Merhotepre Sobekhotepa. Na Torinskem seznamu kraljev je omenjen kot naslednik Merneferre Aja.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nNatan\xc4\x8den kronolo\xc5\xa1ki polo\xc5\xbeaj Inija I. znotraj Trinajste dinastije ni zanesljiv zaradi nezanesljivih polo\xc5\xbeajev njegovih predhodnikov. Darell Baker ga \xc5\xa1teje za 33. faraona dinastije, Ryholt za 34., v nekaterih \xc5\xa1tudijah, ki jih ima Baker za  "nebulozne", pa je uvr\xc5\xa1\xc4\x8denna 28. mesto.\n_START_SECTION_\nDru\xc5\xbeina\n_START_PARAGRAPH_\nIni I. je kljub temu, da je vladal malo \xc4\x8dasa, dokazan v primarnih virih, na primer na Juridi\xc4\x8dni steli. Dokument je datiran v prvo leto vladanja kasnej\xc5\xa1ega tebanskega faraona Nebirirava I. Ima rodoslovno vsebino in pravi, da je bil Ajameru, sin vezirja Aja in faraonove h\xc4\x8derke Reditenes, v prvem letu vladanja Mehotepre Inija imenovan za guvernerja El Kaba. Vzrok za imenovanje je bila nenadna smrt guvernerja El Kaba Aja mlaj\xc5\xa1ega, vezirja Ajevega najstarej\xc5\xa1ega sina in Ajamerujevega starej\xc5\xa1ega brata, ki ni imel potomcev. Dokument omenja nekega Kebsija  kot guvernerjevega sina in kasneje vezirja Ajameruja. Kairska Juridi\xc4\x8dna stela omenja tudi prodajo polo\xc5\xbeaja guvernerja El Kaba nekemu Sobeknaktu. Ta Sobeknakt I. je bil o\xc4\x8de slavnega guvernerja Sobeknakta II., ki je v El Kabu zgradil eno od najlep\xc5\xa1ih grobnic v drugem vmesnem obdobju Egipta. Ryholt iz napisov sklepa, da je bil Merhotepre Ini sin svojega predhodnika Aja I.'